/* COM/2010/0652 galīgā redakcija */ Gada ziņojums (2009) par to, kā tiek piemērota Padomes 2003. gada 26. maija Regula (EK) Nr. 953/2003 par izvairīšanos no dažu svarīgāko zāļu tirdzniecības novirzīšanās uz Eiropas Savienību





[pic] | EIROPAS KOMISIJA | Briselē, 11.11.2010 COM(2010) 652 galīgā redakcija Gada ziņojums (2009) par to, kā tiek piemērota Padomes 2003. gada 26. maija Regula (EK) Nr. 953/2003 par izvairīšanos no dažu svarīgāko zāļu tirdzniecības novirzīšanās uz Eiropas Savienību Gada ziņojums (2009) par to, kā tiek piemērota Padomes 2003. gada 26. maija Regula (EK) Nr. 953/2003 par izvairīšanos no dažu svarīgāko zāļu tirdzniecības novirzīšanās uz Eiropas Savienību SATURS 1. Priekšvēsture 4 2. Komisijas ziņojumi saskaņā ar Regulu (EK) Nr. 953/2003 5 3. Reģistrētās zāles 5 4. Galamērķa valstis 6 5. Aptvertās slimības 6 6. Cenu noteikumu piemērošana 7 7. Regulas ilglaicīgas ietekmes novērtējums 8 1. PIELIKUMS. Informācija par 2009. gadā pārdotajiem zāļu apjomiem 10 2. PIELIKUMS. No 2009. gada 1. janvāra līdz 31. decembrim par diferencētām cenām pārdoto zāļu apjomi pa apakšreģioniem 19 Šis ir sestais gada ziņojums, kuru sagatavo saskaņā ar Regulas (EK) Nr. 953/2003 11. pantu[1], lai izvairītos no vismazāk attīstītām valstīm paredzētu zāļu, kuru cenas ir pazeminātas, paralēlās tirdzniecības. Šis ziņojums aptver laikposmu no 2009. gada 1. janvāra līdz 31. decembrim. 1. Priekšvēsture ANO Tūkstošgades augstākā līmeņa sanāksmē 2000. gadā pieņēma tūkstošgades attīstības mērķus, viens no tiem ir cīnīties pret HIV/AIDS, malāriju un citām slimībām. Atbildot uz šīm saistībām, Eiropas Komisija izveidoja visaptverošu sistēmu[2], lai paātrinātu rīcību, kuras mērķis ir cīnīties pret trim galvenajām slimībām – HIV/AIDS, malāriju un tuberkulozi (TB). 2001. gadā tika izstrādāta rīcības programma[3], kurā izklāstīti konkrēti veicamie pasākumi. Komisija 2005. gadā pieņēma šīs programmas izpildes pasākumus, kas aptvēra laikposmu no 2007. līdz 2011. gadam[4]. Viens no galvenajiem uzdevumiem cīņā pret šīm smagajām slimībām ir nabadzīgām un jaunattīstības valstīm piegādāt zāles par nemainīgi zemām cenām. Lai to panāktu, Eiropas Komisija zālēm pastāvīgi piemēro “cenu diferencēšanas” politiku apvienojumā ar tirgus segmentāciju, nošķirot valstis ar zemu un augstu labklājības līmeni. Šādas politikas mērķis ir iedrošināt ražotājus attiecīgās zāles izplatīt mērķa valstīs par viszemākajām iespējamajām (“diferencētām”) cenām un vienlaikus atgūt pētniecības un izstrādes izdevumus, pieprasot augstākas cenas attīstītajās (ESAO) valstīs. Šāda pieeja vērsta uz to, lai veicinātu ilgtspējīgas piegādes un nepārtrauktu dzīvības glābšanai nepieciešamo zāļu sadali. Tai ir arī mazāk raksturīgi ierobežojumi, kas bieži sastopami “partnerības shēmās”. Atbalstot cenu diferencēšanu, īpaši drošības pasākumi tika veltīti zāļu tirdzniecības novirzīšanās novēršanai. Eiropas Savienība (ES) 2003. gada maijā pieņēma Padomes Regulu (EK) Nr. 953/2003 par izvairīšanos no dažu svarīgāko zāļu tirdzniecības novirzīšanās uz Eiropas Savienību[5] (“regula”). 2. Komisijas ziņojumi saskaņā ar Regulu (EK) Nr. 953/2003 Šis ziņojums aptver laikposmu no 2009. gada 1. janvāra līdz 31. decembrim. Pārskata periodā jaunas zāles nav reģistrētas. Ziņojumā ietverta šāda informācija. - Katram regulas I pielikumā minētajam reģistrēto zāļu veidam par diferencētām cenām eksportētais zāļu apjoms . - Apakšreģioni , kas gūst labumu no šā eksporta par diferencētām cenām. - Slimības , ko ārstē ar attiecīgajām zālēm. - Novērtējums par regulas 3. pantā minēto cenu noteikumu piemērošanu visām attiecīgajām zālēm. Ziņojuma pamatā galvenokārt ir informācija, kas saņemta no pieteikuma iesniedzēja saskaņā ar regulas 11. panta 1. punktu. Komisija ievēro pieteikuma iesniedzēju sniegto ziņu konfidencialitāti un negarantē un neapšauba to precizitāti. Lai informētu sabiedrību par visām zālēm, kas reģistrētas saskaņā ar regulu, to ražotājiem, raksturīgām iezīmēm, galamērķa valstīm un citu svarīgu informāciju, Komisija ir izveidojusi tīmekļa vietni, kurā šī informācija tiek nepārtraukti atjaunināta: - http://trade-info.cec.eu.int/cgi-bin/antitradediversion/index.pl. Šajā tīmekļa vietnē atrodama arī palīginformācija ražotājiem, kas vēlas reģistrēt jaunas zāles. 3. Reģistrētās zāles Turpmāk minētās zāles 2004. gadā reģistrēja uzņēmums GlaxoSmithKline (GSK) , Brentforda (Apvienotā Karaliste). ZāļU NOSAUKUMS | ESAO CENU DIAPAZONS | PIEDāVāTā CENA | EPIVIR 150 mg x 60 | USD 121,81 – USD 395,78 | USD 5,70 | COMBIVIR 300/150 mg x 60 | USD 177,49 – USD 767,59 | USD 19,50 | EPIVIR šķīdums orālai lietošanai 10 mg/ml – 240 ml | USD 33,32 – USD 71,73 | USD 6,73 | RETROVIR 100 mg x 100 | USD 104,07 – USD 219,42 | USD 15,77 | RETROVIR 300 mg x 60 | USD 125,15 – USD 295,42 | USD 17,40 | RETROVIR 250 mg x 40 | USD 83,84 – USD 205,16 | USD 13,27 | TRIZIVIR 750 mg x 60 | USD 539,09 – USD 887,97 | USD 102,00 | ZIAGEN 300 mg x 60 | USD 152,64 – USD 411,42 | USD 72,90 | RETROVIR šķīdums orālai lietošanai 10 mg/ml – 200 ml | USD 17,85 – USD 73,83 | USD 7,10 | Jānorāda, ka tabulā norādītās piedāvātās cenas (“diferencētās” cenas) un ESAO cenu diapazons atbilst cenām un cenu diapazonam, ko ražotājs bija norādījis pieteikuma iesniegšanas laikā. Aktualizēts šo cenu diapazons un piedāvātās cenas, kā arī katra saskaņā ar regulu reģistrētā zāļu veida 2009. gadā pārdotais apjoms atrodams I pielikumā. Saskaņā ar regulu nedrīkst nošķirt minētajās valstīs par šīm cenām pārdoto zāļu pircējus no publiskā un privātā sektora. Tomēr jānorāda, ka šīs cenas ir orientējošas. Faktiskās pārdošanas cenas nav paziņotas, jo regulas 11. panta 1. punkts pieteikumu iesniedzējiem neuzliek šādu pienākumu. Tādēļ iespējams, ka dažos gadījumos zālēm var noteikt vai ir noteiktas vēl zemākas cenas[6]. Periodā, uz kuru attiecas ziņojums, Komisija nav saņēmusi informāciju par mēģinājumiem nelikumīgi atkārtoti importēt ES saskaņā ar regulu reģistrētās zāles par diferencētajām cenām. HIV/AIDS, malārija un tuberkuloze ir hroniskas slimības, tādēļ zāļu iepirkumam jābūt ilgtspējīgam. Komisija ir informēta par to, ka pārdevumi lielākoties notiek, pamatojoties uz ilgtermiņa līgumiem ar pircējiem. Komisija nav saņēmusi informāciju par eksportu, kas būtu veikts saskaņā ar konkrētiem “partnerības līgumiem”. 4. Galamērķa valstis Periodā, uz kuru attiecas ziņojums, zāles par diferencētām cenām tika piegādātas 14 valstīm, kas minētas regulas II pielikumā. Šīs valstis ir: Dienvidāfrika, Haiti, Kambodža, Kamerūna, Kenija, Kongo Demokrātiskā Republika, Kotdivuāra, Mozambika, Namībija, Nigērija, Ruanda, Togo, Uganda un Zimbabve. Izņemot Kambodžu un Haiti, visas attiecīgās valstis atrodas Āfrikas reģionā uz dienvidiem no Sahāras tuksneša, kur ir vislielākā HIV/AIDS izplatība. Sīka informācija par eksporta apjomiem uz katru no šiem 7 apakšreģioniem (Eiropa un Centrālāzija, Austrumāzija un Klusā okeāna reģions, Latīņamerika un Karību jūras reģions, Rietumāfrika, Centrālāfrika, Austrumāfrika un Āfrikas dienvidi) ir atrodama šā ziņojuma 2. pielikumā. 5. Aptvertās slimības HIV/AIDS, malāriju un tuberkulozi pieņemts uzskatīt par smagākajiem sabiedrības veselības apdraudējumiem jaunattīstības valstīs un par ievērojamu šķērsli attīstībai.Tādēļ ES attīstības politika, tostarp regula, jo īpaši vērsta uz šo trīs slimību apkarošanu. Ievērojot to, ka reģistrēto zāļu saraksts 2009. gadā nav mainījies, arī šajā ziņojumā aptvertās slimības nemainās, proti, ir aplūkota vienīgi HIV/AIDS ārstniecība. Tomēr ir noteikti daži tādi farmācijas līdzekļi malārijas un tuberkulozes ārstēšanai, kurus būtu vērts reģistrēt saskaņā ar regulu. Zāles ar HIV/AIDS saistītu oportūnistisku infekciju ārstēšanai arī ir atbilstošas, un uz tām attiecas regula, bet līdz šim nav iesniegti attiecīgi pieteikumi. 6. Cenu noteikumu piemērošana Līdz šim regulas 3. pantā paredzēto cenu noteikumu piemērošana nav radījusi praktiskas problēmas. Pieteikuma iesniedzējs nav uzskatījis par vajadzīgu izmantot neatkarīga revidenta pakalpojumus, lai aizsargātu jutīgus uzņēmējdarbības datus (šāda iespēja paredzēta regulas 4. panta 2. punkta ii) apakšpunktā). Visām deviņām zālēm bija pietiekami norādīt, ka piedāvātā cena (proti, “diferencētā cena”) ir par 25 % zemāka nekā viszemākā ESAO saraksta cena. Atklātībai pieejama gan diferencētā, gan ESAO saraksta cenas. 7. Regulas ilglaicīgas ietekmes novērtējums Tabulā turpmāk sniegtas norādes par to zāļu tirdzniecības tendencēm pēdējo piecu gadu laikā, kas reģistrētas saskaņā ar regulu. 1.attēls Zāles/vienība | 2006 | 2007 | 2008 | 2009 (GSK) | 2009 (atļauju īpašnieki) | Combivir 300/150 mg x 60 | 397 450 | 153 793 | 178 216 | 66 344 | 905 655 | Retrovir 250 mg x 40 | 585 | 643 | 2700 | 17 240 | 0 | Retrovir 100 mg x 100 | 132 176 | 92 467 | 136 571 | 10 185 | 43 728 | Trizivir 750 mg x 60 | 4903 | 17 102 | 7475 | 9895 | 0 | Retrovir šķīdums orālai lietošanai 10 mg | 119 807 | 272 063 | 13 502 | 7305 | 137 779 | Ziagen 300 mg x 60 | 40 208 | 35 884 | 26 872 | 5058 | 0 | Epivir šķīdums orālai lietošanai 10 mg/ml 240 ml | 406 287 | 155 523 | 33 311 | 4008 | 720 863 | Epivir 150 mg x 60 | 975 250 | 1 125 986 | 971 689 | 0 | 6 406 552 | Retrovir 300 mg x 60 | 48 410 | 118 725 | 47 682 | 0 | 1 305 821 | Kopā | 2 125 076 | 1 972 186 | 1 418 018 | 120 035 | 9 520 398 | 2. attēls [pic] No visām reģistrētajām zālēm bija vērojams tikai par diferencētām cenām pārdotā Retrovir 250 mg x 40 un Trizivir 750 mg x 60 apjoma pieaugums salīdzinājumā ar iepriekšējo gadu. Kopējais pārdoto zāļu apjoms saruka par 92 %. Šī 2009. gadā novērotā sarukuma galvenais iemesls atkal bija tas, ka pircēji arvien vairāk iegādājās citu ražotāju un jo īpaši neautentisku ražotāju, ieskaitot GSK licenzētu ražotāju, pretretrovīrusu zāles. 1. un 2. attēlā 8. lappusē ir atspoguļoti deviņu saskaņā ar regulu reģistrētu zāļu pārdošanas apjomi, kuras 2009. gadā pārdeva neautentiski ražotāji. GSK ir izsniedzis brīvprātīgas licences astoņiem neautentiskiem uzņēmumiem pretretrovīrusu zāļu ( Retrovir , Epivir un Combivir , ko galvenokārt izmanto pirmā posma ārstniecībā) ražošanai un piegādei gan publiskam, gan privātam sektoram Āfrikas reģionā uz dienvidiem no Sahāras tuksneša. Šī tendence ir vēlama, jo tā uzlabo pretretrovīrusu zāļu pieejamību par pieņemamām cenām pircējiem jaunattīstības valstīs un palīdz nodrošināt piegāžu ilgtspēju. 2009. gadā GSK licenču īpašnieki piegādāja 439 miljonus savas versijas zāļu Epivir un Combivir tablešu, un GSK piegādāja 32,7 miljonus tablešu, tātad kopā 2009. gadā — 471,7 miljonus tablešu, salīdzinot ar 349 miljoniem 2008. gadā. Tādēļ vēlreiz jāuzsver, ka kopumā lētāku zāļu pieejamība ir ievērojami uzlabojusies. 1. PIELIKUMS. Informācija par 2009. gadā pārdotajiem zāļu apjomiem EPIVIR šķīdums orālai lietošanai 10 mg/ml – 240 ml Apstiprināšanas datums: 2004. gada 19. aprīlis | Apakšreģions | No 2009. gada 1. janvāra līdz 31. decembrim pārdotie apjomi (vienības)[7] | Ārstējamā slimība: HIV infekcija Aktīvā viela: lamivudīns Piedāvātā cena (par 1 vienību): USD 5,42 Zemākā ESAO saraksta cena: USD 39,58 Zemākā preferenciālā ESAO saraksta cena: 13,69 % | Āfrikas dienvidi | 4008 | Kopējais pārdoto iepakojumu skaits | 4008 | mēnesī | 334 | EPIVIR 150 mg x 60 Apstiprināšanas datums: 2004. gada 19. aprīlis | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: lamivudīns Piedāvātā cena (par 1 vienību): USD 5,23 Zemākā ESAO saraksta cena: USD 147,49 Zemākā preferenciālā ESAO saraksta cena: 3,55 % | Kopējais pārdoto iepakojumu skaits | 0 | mēnesī | 0 | COMBIVIR 300/150 mg x 60 Apstiprināšanas datums: 2004. gada 19. aprīlis | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: lamivudīns + zidovudīns Piedāvātā cena (par 1 vienību): USD 16,19 Zemākā ESAO saraksta cena: USD 302,85 Zemākā preferenciālā ESAO saraksta cena: 5,35 % | Latīņamerika un Karību jūras reģions | 50 | Centrālāfrika | 2520 | Austrumāfrika | 13 766 | Āfrikas dienvidi | 50 008 | Kopējais pārdoto iepakojumu skaits | 66 344 | mēnesī | 5529 | RETROVIR 100 mg x 100 Apstiprināšanas datums: 2004. gada 19. aprīlis | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: zidovudīns Piedāvātā cena (par 1 vienību): USD 12,17 Zemākā ESAO saraksta cena: USD 101,69 Zemākā preferenciālā ESAO saraksta cena: 11,97 % | Rietumāfrika | 5278 | Austrumāfrika | 1996 | Āfrikas dienvidi | 2911 | Kopējais pārdoto iepakojumu skaits | 10 185 | mēnesī | 849 | RETROVIR 300 mg x 60 Apstiprināšanas datums: 2004. gada 19. aprīlis | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: zidovudīns Piedāvātā cena (par 1 vienību): USD 13,24 Zemākā ESAO saraksta cena: USD 211,09 Zemākā preferenciālā ESAO saraksta cena: 6,27 % | Kopējais pārdoto iepakojumu skaits | 0 | mēnesī | 0 | RETROVIR 250 mg x 40 Apstiprināšanas datums: 2004. gada 19. aprīlis | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: zidovudīns Piedāvātā cena (par 1 vienību): USD 11,03 Zemākā ESAO saraksta cena: USD 109,16 Zemākā preferenciālā ESAO saraksta cena: 10,10 % | Austrumāzija un Klusā okeāna reģions | 10 892 | Āfrikas dienvidi | 6348 | Kopējais pārdoto iepakojumu skaits | 17 240 | mēnesī | 1437 | TRIZIVIR 750 mg x 60 Apstiprināšanas datums: 2004. gada 19. aprīlis | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: abakavīra sulfāts (300 mg) + lamivudīns (150 mg) + zidovudīns (300 mg) Piedāvātā cena (par 1 vienību): USD 53,71 Zemākā ESAO saraksta cena: USD 545,81 Zemākā preferenciālā ESAO saraksta cena: 9,84 % | Rietumāfrika | 6688 | Austrumāfrika | 507 | Āfrikas dienvidi | 2700 | Kopējais pārdoto iepakojumu skaits | 9895 | mēnesī | 825 | ZIAGEN 300 mg x 60 Apstiprināšanas datums: 2004. gada 20. septembris | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: abakavīra sulfāts Piedāvātā cena (par 1 vienību): USD 35,91 Zemākā ESAO saraksta cena: USD 255,92 Zemākā preferenciālā ESAO saraksta cena: 14,03 % | Austrumāfrika | 900 | Āfrikas dienvidi | 4158 | Kopējais pārdoto iepakojumu skaits | 5058 | mēnesī | 421 | RETROVIR šķīdums orālai lietošanai 10 mg/ml – 200 ml Apstiprināšanas datums: 2004. gada 20. septembris | Apakšreģions | No 2009. gada 1. janvāra līdz 31. decembrim pārdotie apjomi (vienības) | Ārstējamā slimība: HIV infekcija Aktīvā viela: zidovudīns Piedāvātā cena (par 1 vienību): USD 6,35 Zemākā ESAO saraksta cena: USD 25,72 Zemākā preferenciālā ESAO saraksta cena: 24,69 % | Rietumāfrika | 4043 | Austrumāfrika | 3262 | Kopējais pārdoto iepakojumu skaits | 7305 | mēnesī | 609 | 2. PIELIKUMS. No 2009. gada 1. janvāra līdz 31. decembrim par diferencētām cenām pārdoto zāļu apjomi pa apakšreģioniem Apakšreģioni | Zāles | Vienības | Austrumāzija un Klusā okeāna reģions | RETROVIR 250 mg x 40 | 10 892 | Latīņamerika un Karību jūras reģions | COMBIVIR 300/150 mg x 60 | 50 | Rietumāfrika | RETROVIR 100 mg x 100 RETROVIR šķīdums orālai lietošanai TRIZIVIR 750 mg x 60 | 5278 4043 6688 | Centrālāfrika | COMBIVIR 300/150 mg x 60 | 2520 | Austrumāfrika | COMBIVIR 300/150 mg x 60 RETROVIR 100 mg x 100 RETROVIR šķīdums orālai lietošanai TRIZIVIR 750 mg x 60 ZIAGEN 300 mg x 60 | 13 766 1996 3262 507 900 | Āfrikas dienvidi | EPIVIR šķīdums orālai lietošanai COMBIVIR 300/150 mg x 60 RETROVIR 100 mg x 100 RETROVIR 250 mg x 40 TRIZIVIR 750 mg x 60 ZIAGEN 300 mg x 60 | 4008 50 008 2911 6348 2700 4158 | [1] Regulas (EK) Nr. 953/2003 11. pantā ir noteikts: “1. Komisija uzrauga ikgadējā eksporta apjomus diferencētas cenas produktiem, kas minēti I pielikumā un izvesti uz 1. pantā norādītajām valstīm, pamatojoties uz informāciju, ko tai sniedz farmaceitisko produktu ražotāji un eksportētāji. Šajā nolūkā Komisija izdod standarta veidlapu. Ražotājiem un eksportētājiem jāiesniedz Komisijai ziņojumi par pārdošanu katru gadu par katru diferencētas cenas produktu, ievērojot konfidencialitāti.2. Komisija periodiski ziņo Padomei par apjomiem, kas izvesti par diferencētām cenām, tostarp arī par apjomiem, kas izvesti saskaņā ar partnerības nolīgumu starp ražotāju un galamērķa valsts valdību. Ziņojumā izvērtē valstu un slimību sarakstu un vispārīgos kritērijus 3. panta īstenošanai.” [2] Paātrināta rīcība ar mērķi cīnīties pret lielākajām infekcijas slimībām saistībā ar nabadzības samazināšanu, COM(2000) 585. [3] Rīcības programma. Paātrināta rīcība HIV/AIDS, malārijas un tuberkulozes apkarošanas jomā saistībā ar nabadzības samazināšanu, COM(2001) 96. Atjaunināta EK rīcības programma. Paātrināta rīcība HIV/AIDS, malārijas un tuberkulozes apkarošanas jomā saistībā ar nabadzības samazināšanu. Neatrisināti politikas jautājumi un turpmākie uzdevumi, COM(2003) 93. [4] Eiropas rīcības programma cīņai ar HIV/AIDS, malāriju un tuberkulozi, veicot ārējās darbības, COM(2005) 179. 2009. gada progresa ziņojumu (SEC(2009) 748 galīgā redakcija) skatīt http://ec.europa.eu/development/icenter/repository/COMM_PDF_SEC_2009_0748_F_EN_AUTRE_DOCUMENT_TRAVAIL_SERVICE.pdf. [5] OV L 135, 3.6.2003., 5.–11. lpp. Regulā jaunākie grozījumi izdarīti ar Komisijas 2005. gada 11. oktobra Regulu Nr. 1662/2005 (OV L 267, 12.10.2005., 19.–21. lpp.). http://eur-lex.europa.eu/LexUriServ/LexUriServ.do?uri=OJ:L:2005:267:0019:0021:LV:PDF. [6] Lasītāji, kuri vēlas iegūt informāciju par faktiskajām pārdošanas cenām, to var atrast Vispasaules AIDS, tuberkulozes un malārijas apkarošanas fonda tīmekļa vietnē http://www.theglobalfund.org/fr/procurement/pqr/?lang=fr. [7] Šajā un nākamajās tabulās “vienības” ir iepakojumi, kuros iesaiņotas attiecīgās zāles. Piemēram, viena vienība EPIVIR šķīduma orālai lietošanai 10 mg/ml – 240 ml ir viena 240 ml pudele. EPIVIR 150 mg x 60 (sk. tabulu) viena vienība ir viens 60 tablešu iepakojums.